cyanic-selkie/wikianc huggingface dataset:
পাটনা মেট্রো
২০২৪ সালের মধ্যে মেট্রো রেল দুটি করিডোরে চলবে বলে আশা করা হচ্ছে। প্রথম পর্বের জন্য- পূর্ব-পশ্চিম করিডোর এবং উত্তর-দক্ষিণ করিডোর যথাক্রমে দানাপুর থেকে মিঠাপুর বাস স্ট্যান্ড এবং পটনা রেলওয়ে স্টেশন থেকে প্রস্তাবিত আইএসবিটি পর্যন্ত বিস্থিত। মেট্রো রেল ব্যবস্থাটি ১৫.৩৮ কিলোমিটার উত্তলিত রেলপথে এবং ১৫.৭৫ কিলোমিটার ভূগর্ভস্থপথে নির্মিত হবে। দ্বিতীয় পর্যায়ে, বাইপাস চৌকী মিঠাপুর থেকে দিদারগঞ্জ পর্যন্ত মেট্রো রেল নির্মিত হবে ট্রান্সপোর্ট নগর হয়ে জাতীয় সড়ক ৩০ বরাবর উত্তলিত পথে বাইপাস রোডের পাশে  এবং তৃতীয় পর্যায় বাইপাস চক মিঠাপুর থেকে ফুলবাড়ী শরীফ এআইএমএস পর্যন্ত মেট্রো নির্মিত হবে  অনাসাবাদের মধ্য দিয়ে জাতীয় সড়ক ৩০ বরাবর। চতুর্থ পর্যায় দিদারগঞ্জ থেকে ফাতুহু জেএন পর্যন্ত মেট্রো রেল নির্মান করা হবে।
রুমা সদর ইউনিয়ন
যোগাযোগ ব্যবস্থা
রুমা সদর ইউনিয়নে যোগাযোগের প্রধান সড়ক হল বান্দরবান-রুমা সড়ক। প্রধান যোগাযোগ মাধ্যম চাঁদের গাড়ি।
খাল ও নদী
রুমা সদর ইউনিয়নের মধ্য দিয়ে প্রবাহিত হচ্ছে সাঙ্গু নদী।
হাট-বাজার
রুমা সদর ইউনিয়নের প্রধান হাট-বাজার হল রুমা বাজার।
আবদুল ওয়াহহাব পীরজী
আবদুল ওয়াহহাব পীরজী (সাধারণত পীরজী হুজুর নামেই পরিচিত ; ১৮৯০ – ২৯ সেপ্টেম্বর ১৯৭৬) ছিলেন একজন বাংলাদেশি দেওবন্দি ইসলামি পণ্ডিত ও আধ্যাত্মিক নেতা। তিনি জামিয়া হোসাইনিয়া আশরাফুল উলুম, বড় কাটরা মাদ্রাসার সহপ্রতিষ্ঠাতা ও প্রথম মহাপরিচালক। তিনি বহু খ্যাতিমান আলেমের উস্তাদ। আধ্যাত্মিকতায় তিনি আশরাফ আলী থানভী ও জাফর আহমদ উসমানির শিষ্য ছিলেন।
জীবনী
আবদুল ওয়াহহাব ১৮৯০ সালে কুমিল্লা জেলার হোমনা থানার অন্তর্গত রামকৃষ্ণপুর গ্রামের এক মুসলিম পরিবারে জন্মগ্রহণ করেন। তার পিতার নাম আহসানুল্লাহ। নিজগ্রামে প্রাথমিক শিক্ষা অর্জনের পর তিনি ঢাকার মুহসিনিয়া মাদ্রাসায় ভর্তি হন। তারপর আরও উচ্চশিক্ষা লাভের উদ্দেশ্যে তিনি দারুল উলুম দেওবন্দ চলে যান। দেওবন্দে তিনি আনোয়ার শাহ কাশ্মীরির কাছে হাদিস ও আব্দুল ওয়াহেদ এলাহাবাদীর নিকট তাজবিদ শিক্ষা করেন। জাফর আহমদ উসমানিও তার শিক্ষক ছিলেন।
তিনি প্রথমে আশরাফ আলী থানভীর নিকট তাসাউফের শিক্ষা নেন। তারপর জাফর আহমদ উসমানির কাছেও বায়আত গ্রহণ করেন। ব্রাহ্মণবাড়িয়ার জামিয়া ইসলামিয়া ইউনুছিয়া মাদ্রাসায় তার কর্মজীবনের সূচনা হয়। ১৩৩৯ সালে তিনি জামিয়া হোসাইনিয়া আশরাফুল উলুম, বড় কাটরা মাদ্রাসা প্রতিষ্ঠা করেন। তিনি মাদ্রাসাটির প্রথম মহাপরিচালক ছিলেন।
রয়্যাল পেঙ্গুইন
রয়্যাল পেঙ্গুইন (Eudyptes schlegeli) হল একটি পেঙ্গুইনের প্রজাতি। এদেরকে প্রধানত দেখা যায় সাব-আন্ট্রাকটিক এলাকায় ম্যাককুরি দ্বীপ এবং এর আশেপাশের দ্বীপপুঞ্জে। আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ এই জাতীয় পেঙ্গুইনদের বিপজ্জনক প্রজাতি হিসেবে ঘোষণা করেছে। এদের বৈজ্ঞানিক নাম দিয়েছেন জার্মান প্রাণিবিদ্যাবিত হার্মান স্ক্লেজেল। এই প্রজাতির পেঙ্গুইনরা হল ঝুটিধারী পেঙ্গুইনদের একটি প্রজাতি। এই পেঙ্গুইনরা ম্যাকোর্নি পেঙ্গুইনদের উপজাতি কিনা তা নিয়ে এখনও অনেক বিতর্ক আছে। এই ঘটনা অপেক্ষাকৃত বিরল, যদিও দুই দলের পেঙ্গুইনদের, প্রজননের মাধ্যমে এরা পরিচিত হয়েছে। অথচ অন্যান্য পেঙ্গুইনদের বন্য-মিশ্র প্রজাতির জোড়া গঠন করানো হয়েছে।
আবদুল ওয়াহহাব পীরজী
জীবনী
১৯৭৬ সালের ২৯ সেপ্টেম্বর তিনি মৃত্যুবরণ করেন। তাকে আজিমপুর গোরস্থানে দাফন করা হয়।
রয়্যাল পেঙ্গুইন
প্রজনন
এরা আন্ট্রাকটিকার পার্শ্ববর্তী জলা অঞ্চলে অধিষ্ঠান করে। এই পেঙ্গুইনরা অনেকটাই ম্যাকোর্নি পেঙ্গুইনদের মতোন দেখতে, কিন্তু ম্যাকোর্নি পেঙ্গুইনদের কালো মুখের বদলে এদের সাদা মুখ ও গাল আছে। তারা  এবং ওজন ।  পুরুষেরা মহিলাদের থেকে আকারে বড়ো হয়। রয়্যাল পেঙ্গুইনরা শুধুমাত্র ম্যাককুরি দ্বীপে প্রজনন করে এবং অন্যান্য পেঙ্গুইনদের মতোন এরাও বেশিরভাগ সময় সমুদ্রে কাটাতে ভালোবাসে।
এই পেঙ্গুইনরা বাসা বাঁধে সমুদ্রতটে একটা খোলা জায়গা দেখে, লতাপাতা দিয়ে। অন্যান্য সামুদ্রিক পাখিদের মতোন এরাও কলোনি গঠন করে থাকে। এদের প্রজনন কাল হল সেপ্টেম্বর এবং এরা ডিম পারতে শুরু করে অক্টোবর নাগাদ। এরা দুটো ডিম পারে, এরা ৩৫ দিন পর্যন্ত ডিমে তা দেয়। তিন সপ্তাহ লালন পালন করবার পরে প্রাপ্তবয়স্করা সমুদ্রে ফিরে যায় এবং বাচ্চারা একটা ছোটো কলোনি গঠন করে। ২ মাস পরেই তারা সমুদ্রে যাবার উপযোগী হয়ে পরে এবং তারা সমুদ্রে চলে যায়।
আর্কিয়ান
আর্কিয়ান অধিযুগ বলতে একটি ভূতাত্ত্বিক অধিযুগকে বোঝায়, যা আজ থেকে আনুমানিক ৪০০ কোটি বছর আগে আরম্ভ হয়ে ২৫০ কোটি বছর আগে শেষ হয়েছিল। ভূতাত্ত্বিক সময়ের নিরিখে এটি হেডিয়ান অধিযুগের পরবর্তী এবং প্রোটেরোজোয়িক অধিযুগের পূর্ববর্তী পর্যায়। আর্কিয়ান অধিযুগেই প্রথম ভূত্বক শীতল হয়ে বিভিন্ন মহাদেশের সৃষ্টি হয়।
ব্যুৎপত্তি ও উপবিভাগ
আর্কিয়ান নামটির উৎস গ্রিক Αρχή ("আর্কী") যার অর্থ "আরম্ভ" বা "উৎস"। ১৮৭২ খ্রিঃ প্রথম "প্রাচীনতম ভূতাত্ত্বিক যুগ" বলে এই অধিযুগকে চিহ্নিত করা হয়েছিল। আর্কিয়ানের সময়সীমা নির্ধারণ করতে চিরাচরিত স্তরবিদ্যা বা স্ট্র্যাটিগ্রাফির পরিবর্তে ক্রোনোমেট্রি বা সময়মিতির সাহায্য নেওয়া হয়। এই অধিযুগের নিম্নসীমা হিসেবে আন্তর্জাতিক স্তরবিদ্যা কমিশন আজ থেকে ৪০০ কোটি বছর আগের সময়টিকে আনুষ্ঠানিক স্বীকৃতি দিয়েছে।
আর্কিয়ানের আরম্ভে পৃথিবী
বাম|থাম্ব|275x275পিক্সেল|শিল্পীর কল্পনায় আর্কিয়ান ভূদৃশ্য। আর্কিয়ান হল পৃথিবীর ইতিহাসের প্রধান পাঁচটি অধিযুগের মধ্যে দ্বিতীয়। আর্কিয়ানের আরম্ভে (৪০০ কোটি বছর আগে) ভূকেন্দ্রাগত তাপের পরিমাণ ছিল বর্তমানের প্রায় তিন গুণ, আর এই অধিযুগের শেষভাগে (২৫০ কোটি অছর আগে) এই তাপপ্রবাহের মাত্রা কমে বর্তমানের দ্বিগুণে এসে দাঁড়ায়। এই অতিরিক্ত তাপ ছিল অংশত পৃথিবীর বিবৃদ্ধির সময়কার অবশিষ্ট তাপ, অংশত ভূকেন্দ্রের গঠনকার্যের ফলে উৎপন্ন তাপ এবং অংশত তেজস্ক্রিয়তাজনিত তাপ।
আর্কিয়ান অধিযুগের যে সমস্ত শিলা এখন পাওয়া যায় তার সিংহভাগই হয় আগ্নেয় নয়তো রূপান্তরিত শিলা। আর্কিয়ান পৃথিবীতে অগ্ন্যুৎপাত ছিল অত্যধিক। এই সময়ে গঠিত শিলার মধ্যে বিরল কোমাটিয়াইট শিলা সমেত বিভিন্ন প্রকার আগ্নেয় শিলার নিদর্শন মেলে। অবশিষ্ট আর্কিয়ান ভূত্বকের মধ্যে মূলত গ্রানাইট জাতীয় শিলার আধিক্য দেখা যায়। এছাড়া ডায়োরাইট, অ্যানর্থোসাইট ও মঞ্জোনাইট প্রভৃতি শিলার চিহ্নও আছে।
অনুমান করা হয়, আর্কিয়ান যুগে পৃথিবীর ভূগাঠনিক প্রক্রিয়া ছিল আজকের থেকে অনেক বেশি দ্রুত। এই অনুমানের ভিত্তি হল তৎকালীন ভূপৃষ্ঠের অধিক উত্তাপ ও ভূসংলগ্ন শিলার তজ্জনিত তরলায়ন। পরবর্তী বিভিন্ন অধিযুগের যাবতীয় ভূগাঠনিক প্রক্রিয়ার প্রভাবকে আর্কিয়ান শিলার তুলনামূলক বিরলতার অন্যতম কারণ বিবেচনা করা হয়। অন্যদিকে, আর্কিয়ান অধিযুগে আদৌ কোনও ভূগাঠনিক সক্রিয়তা ছিল কি না, সেই নিয়েও বিতর্ক জারি আছে।
পরিবেশ
আর্কিয়ান বায়ুমণ্ডলে মুক্ত অক্সিজেনের অভাব ছিল। জ্যোতির্বিজ্ঞানীরা মনে করেন, সূর্যের সমসাময়িক ঔজ্জ্বল্য ছিল আজকের প্রায় ৭০ থেকে ৭৫ শতাংশ। অথচ পৃথিবীর জন্মের মাত্র ৫০ কোটি বছর পর থেকেই ভূপৃষ্ঠের তাপমাত্রা বর্তমানের সঙ্গে তুলনীয় হয়ে দাঁড়ায় (দুর্বল তরুণ সূর্য কূটাভাস)। সমসাময়িক পাললিক শিলা থেকে রূপান্তরিত নীস শিলার কিছু নিদর্শন দেখে বোঝা যায়, ভূপৃষ্ঠে তরল জলের অস্তিত্ব ছিল। এহেন অপেক্ষাকৃত কম তাপমাত্রার একটি কারণ হতে পারে বায়ুমণ্ডলে পরবর্তীকালের তুলনায় অধিক মাত্রায় গ্রিনহাউস গ্যাসের উপস্থিতি। অন্য একটি মত অনুযায়ী, মেঘের অনুপস্থিতি ও স্থলভাগের অভাবের কারণে পৃথিবীর অ্যালবিডো কম থাকায় তাপমাত্রা বাড়তে পারেনি।
ভূতত্ত্ব
প্রোটেরোজোয়িক অধিযুগে গঠিত শিলার সঙ্গে আর্কিয়ান শিলার প্রধান চরিত্রগত পার্থক্য হল এই যে, আর্কিয়ান শিলা অধিকাংশ সময়েই সমুদ্রগর্ভে গঠিত বিভিন্ন রূপান্তরিত শিলার আকারে পাওয়া যায়, যেমন গ্রেওয়্যাক, কাদাপাথর, আগ্নেয় অধঃক্ষেপ, এবং বলয়াকার লৌহ আস্তরণ। কার্বনেট শিলার অভাব থেকে অনুমান করা হয় আর্কিয়ানে সমুদ্রের জলে দ্রবীভূত বিপুল পরিমাণ কার্বন ডাইঅক্সাইড জলকে আম্লিক করে রেখেছিল। আর্কিয়ানে গঠিত একটি সাধারণ শিলা হল গ্রিনস্টোন বলয়, যা তৈরি হয় রূপান্তরিত মাফিক আগ্নেয় শিলা ও পাললিক শিলার অনেকগুলো স্তর পর্যায়ক্রমে একটার উপর আরেকটা জমে জমে। এই রূপান্তরিত আগ্নেয় শিলার উৎস প্রাচীন মহাদেশীয় ভূভাগ, এবং রূপান্তরিত পাললিক শিলার উৎস প্রাচীন সমুদ্রতল। গ্রিনস্টোন বলয়সমূহে এই দু'ধরনের পাথরই দেখতে পাওয়া যায় কারণ এগুলো বিভিন্ন আদিম মহাদেশের সীমানা নির্দেশ করে।
আর্কিয়ানে প্রাণের বিকাশ
পৃথিবীর বুকে প্রাণের সৃষ্টিকারী প্রক্রিয়াসমূহের যথাযথ পরিচয় এখনও পাওয়া না গেলেও এইটুকু বোঝা গেছে যে প্রাণের প্রথম আবির্ভাব হয়েছিল হেডিয়ান অধিযুগের শেষভাগে বা আর্কিয়ানের আরম্ভে। ৪১০ কোটি বছরের পুরোনো জারকন (Zircon) কেলাসে জৈব কার্বনের অস্তিত্বের অনুমান করা হয়েছে, কিন্তু এই অনুমান প্রমাণসাপেক্ষ। জীবনের আরও নিশ্চিত, যদিও অপ্রত্যক্ষ, প্রমাণ পাওয়া যায় ৩৭০ কোটি বছরের পুরোনো লৌহ আস্তরণে চিহ্নিত গ্রিনস্টোন বলয় থেকে। এহেন লৌহ আস্তরণ গঠনের জন্য অক্সিজেনের প্রয়োজন, এবং আর্কিয়ান অধিযুগে মুক্ত অক্সিজেনের একমাত্র জানা উৎস হল সালোকসংশ্লেষ, অর্থাৎ সালোকসংশ্লেষকারী জীব। প্রাচীনতম উদ্ধারযোগ্য জীবাশ্ম হল ৩৫০ কোটি বছরের পুরোনো কিছু স্ট্রোমাটোলাইট, অগভীর জলে বসবাসকারী কিছু অণুজীবের দেহাবশেষের সমন্বয়ে যাদের সৃষ্টি হয়েছিল।
আর্কিয়ানে প্রাণের বিকাশের জন্য সমসাময়িক পৃথিবীর অনেকগুলি বৈশিষ্ট্য দায়ী ছিল, যেমন: শুষ্ক স্থলভাগে সৃষ্টি হওয়া জলাশয়, বিজারণধর্মী বায়ুমণ্ডল, সমুদ্রোপকূল, সমুদ্রে জমা বরফ, রাসায়নিকভাবে অতিসক্রিয় সমুদ্রপৃষ্ঠ, অজৈব পলি, সমুদ্রতল ও সমুদ্রগর্ভস্থিত উষ্ণ প্রস্রবণ বা হাইড্রোথার্মাল ভেন্ট ইত্যাদি। ১৯৫৩ খ্রিঃ বিজ্ঞানীদ্বয় মিলার ও উরে, একটি বদ্ধ কাচের জারে আদিম পৃথিবীর বায়ুমণ্ডলের আনুমানিক অনুপাতে বিভিন্ন গ্যাসের একটি মিশ্রণ তৈরি করে (প্রধানত H2O, CH4, H2 এবং NH3) তার মধ্য দিয়ে তড়িৎপ্রবাহ চালনা করেন। এর ফলে ঐ কৃত্রিম বায়ুমণ্ডলে স্বতঃস্ফূর্ত রাসায়নিক বিক্রিয়া ঘটে এবং অ্যামাইনো অ্যাসিড সমেত প্রাণ সৃষ্টির জন্য প্রয়োজনীয় বিভিন্ন জৈব যৌগ তৈরি হয়।
হেডিয়ান বায়ুমণ্ডলে অনুঘটক হিসেবে কিছু পদার্থের আণবিক উপস্থিতির সম্ভাবনাও ছিল। আধুনিক পৃথিবীতে স্বাভাবিক ধুলোর মূল উপাদান ভূগাঠনিক শক্তির প্রভাবে ক্ষয়প্রাপ্ত ভূপৃষ্ঠের চূর্ণ। বায়ুর সঙ্গে পরিবাহিত হতে হতে অ্যামাইনো অ্যাসিডের জল বিয়োজনের (ডিহাইড্রেশন) প্রক্রিয়াকে প্রোটিনের সক্রিয়করণ ও পলিমারাইজেশনের সম্ভাব্য অনুঘটক রূপে বর্ণনা করা হয়েছে। উপরন্তু, স্টিয়ারিক ও ওলেইক অ্যাসিড প্রভৃতি উভাকর্ষী জৈব যৌগসমূহ (যারা একই সঙ্গে জলাকর্ষী ও লিপিড-আকর্ষী) সামুদ্রিক এরোসলের চারদিকে পর্দার মত আবরণ সৃষ্টি করে থাকে। এই ধরনের আবরণ আদিম জৈবরসায়নে বিভিন্ন রাসায়নিক বিক্রিয়ায় ব্যবধায়ক পর্দার ভূমিকা পালন করে থাকতে পারে।
আধুনিক বায়ুমণ্ডলের আরেকটি গুরুত্বপূর্ণ কাজ হল ভূপৃষ্ঠে বসবাসকারী জীবজগৎকে সূর্যের ক্ষতিকর অতিবেগুনী রশ্মির প্রভাব থেকে রক্ষা করা। হেডিয়ান অধিযুগে সূর্যের অতিবেগুনী বিকিরণের মাত্রা বর্তমানের তুলনায় বেশি ছিল, এবং পৃথিবীর বায়ুমণ্ডলেও কোনও রক্ষাকারী ওজোন স্তর ছিল না। এর ফলে তৎকালীন ভূপৃষ্ঠে অতিবেগুনী রশ্মির সরাসরি প্রভাব পড়ত, যার ফলে আদিম প্রাণের সৃষ্টিতে ইতিবাচক ও নেতিবাচক দু'রকম প্রভাবই পড়ে থাকতে পারে। বিসেষ কিছু প্রাথমিক জৈব যৌগের অণুকে এই রশ্মি সক্রিয় করতে সক্ষম ছিল।
প্রাণ সৃষ্টির বিভিন্ন কাঁচামাল, যথা শক্তি সরবরাহ, অনুঘটক, জৈব যৌগের সৃষ্টি ও তাদের একত্রীভবন এই সমস্তই অন্ত্য হেডিয়ান ও আদি আর্কিয়ান - দুই কালপর্বেই পাওয়া যেত। স্থানভেদে এদের ঘনত্ব ও সহজলভ্যতা ছিল বিভিন্ন। এই ঘটনা লক্ষ্য করে প্রাণের বহু-উৎস মতবাদের জন্ম হতে পেরেছে। অন্যদিকে বলা যায়, প্রাথমিক অণুজীবরা আকারে এতই ক্ষুদ্র ছিল যে বায়ুমণ্ডল বা জলের মাধ্যমে তাদের পক্ষে বিশাল দূরত্ব অতিক্রম করে দ্রুত পৃথিবীব্যাপী ছড়িয়ে পড়াও অসম্ভব ছিল না। এই কথা খেয়াল রাখলে প্রাণের একক উৎস তথা শেষ বৈশ্বিক সাধারণ পূর্বপুরুষ মতবাদের যুক্তি বোঝা যায়।
কে. চন্দ্রশেখর রাও
কালভাকুন্তলা চন্দ্রশেখর রাও (জন্ম ১৭ ফেব্রুয়ারী ১৯৫৪), প্রায়শই তার আদ্যক্ষর KCR/কেসিআর দ্বারা উল্লেখ করা হয়, একজন ভারতীয় রাজনীতিবিদ যিনি ২০১৪ সাল থেকে তেলেঙ্গানার প্রথম এবং বর্তমান মুখ্যমন্ত্রী হিসেবে দায়িত্ব পালন করছেন। তিনি ভারতের তেলেঙ্গানার একটি আঞ্চলিক দল তেলেঙ্গানা রাষ্ট্র সমিতির প্রতিষ্ঠাতা ও নেতা। তিনি তেলেঙ্গানার রাজ্যত্ব অর্জনের জন্য তেলেঙ্গানা আন্দোলনের নেতৃত্ব দেওয়ার জন্য পরিচিত। পূর্বে তিনি ২০০৪ থেকে ২০০৬ সাল পর্যন্ত কেন্দ্রীয় শ্রম ও কর্মসংস্থান মন্ত্রী হিসেবে দায়িত্ব পালন করেছেন। রাও ২০১৪ সালে তেলেঙ্গানার প্রথম মুখ্যমন্ত্রী হিসেবে শপথ নেন এবং ২০১৮ সালে দ্বিতীয় মেয়াদের জন্য পুনরায় নির্বাচিত হন।
নিরূপা রায়
নিরূপা রায় (গুজরাতি: નિરુપા રોય; জন্ম: কোকিলা কিশোরচন্দ্র বুলসরা, ৪ জানুয়ারি ১৯৩১ - ১৩ অক্টোবর ২০০৪) ছিলেন একজন ভারতীয় চলচ্চিত্র অভিনেত্রী। অভিনয় জীবনের শুরুতে তিনি হিন্দি চলচ্চিত্রে মুখ্য চরিত্রে কাজ করতেন এবং ১৯৬০ ও ১৯৭০-এর দশকে তাকে মাতৃস্থানীয় চরিত্রে অভিনয় করতে দেখা যেত। পাঁচ দশকের অধিক সময়ের অভিনয় জীবনে তিনি ২৭৫টির অধিক চলচ্চিত্রে অভিনয় করেছেন। তিনি মুনিমজী (১৯৫৫), ছায়া (১৯৬১) ও শেহনাই (১৯৬৪) চলচ্চিত্রে অভিনয়ের জন্য তিনবার শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার এবং ২০০৪ সালে ফিল্মফেয়ার আজীবন সম্মাননা পুরস্কার অর্জন করেন।
প্রারম্ভিক জীবন ও বিবাহ
নিরূপা রায় ১৯৩১ সালের ৪ঠা জানুয়ারি ব্রিটিশ ভারতের বোম্বে প্রেসিডেন্সির (বর্তমান গুজরাত) বলসাড় জেলায় জন্মগ্রহণ করেন। তার জন্মনাম কোকিলা কিশোরচন্দ্র বুলসারা। তিনি ১৫ বছর বয়সে কামাল রায়ের সাথে বিবাহ বন্ধনে আবদ্ধ হন এবং মুম্বইয়ে চলে যান। এই দম্পতির দুই পুত্র - যোগেশ ও কিরণ। চলচ্চিত্রে শিল্পে যোগ দেওয়ার পর তিনি তার নাম পরিবর্তন করে নিরূপা রায় রাখেন। তিনি গুজরাতি এবং চলচ্চিত্রে অভিনয় শুরুর পূর্বে বাচ্চাদের গুজরাতি শিখাতেন।
কর্মজীবন
১৯৪৬ সালে তিনি ও তার স্বামী একটি গুজরাতি পত্রিকায় অভিনয়শিল্পী অনুসন্ধানের বিজ্ঞাপন অনুসারে তার তথ্য পাঠান। তিনি নির্বাচিত হন এবং গুজরাতি চলচ্চিত্র রণকদেবী (১৯৪৬) দিয়ে চলচ্চিত্র জীবন শুরু করেন।তিনি গণসুন্দরী (১৯৪৮) চলচ্চিত্রে অভিনয় করে প্রথম খ্যাতি অর্জন করেন। একই বছর তিনি তার প্রথম হিন্দি চলচ্চিত্র অমর রাজ-এ অভিনয় করেন। তিনি ১৯৪০ ও ১৯৫০-এর দশকে পৌরাণিক চরিত্রে অভিনয় করে সফলতা অর্জন করেন, তন্মধ্যে উল্লেখযোগ্য চলচ্চিত্র হল মীরা বাঈ (১৯৪৭), সত্যয়ন সাবিত্রী (১৯৪৮) ও হর হর মহাদেব (১৯৫০)। তার অভিনীত অন্যতম জনপ্রিয় চলচ্চিত্র হল দো বিঘা জমিন (১৯৫৩), এই ছবিতে তিনি তার সর্বোচ্চ অভিনয় প্রতিভা প্রদর্শন করেন। মুনিমজী (১৯৫৫) চলচ্চিত্রে তিনি প্রথম মায়ের চরিত্রে অভিনয় করেন। এই কাজের জন্য তিনি তার প্রথম শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার অর্জন করেন। এছাড়া তিনি ছায়া (১৯৬১) ও শেহনাই (১৯৬৪) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে আরও দুটি ফিল্মফেয়ার পুরস্কার অর্জন করেন।
১৯৭০-এর দশকে তাকে অমিতাভ বচ্চন ও শশী কাপুরের মায়ের চরিত্রে কাজ করতে দেখা যেত। বচ্চনের মায়ের চরিত্রে তার উল্লেখযোগ্য কাজ হল দিওয়ার (১৯৭৫), অমর আকবর অ্যান্থনি (১৯৭৭) খুন পাসিনা (১৯৭৭), মুকাদ্দর কা সিকান্দর (১৯৭৮), সুহাগ (১৯৭৯), মর্দ (১৯৮৫), ও লাল বাদশা (১৯৯৯)। দিওয়ার ছবিতে তার অভিনয় এবং মা ও ছেলের চরিত্রের সংলাপগুলো হিন্দি চলচ্চিত্রে এক ধরনের গতানুগতিক ধারা হিসেবে ব্যবহৃত হয় এবং তাকে নিয়ে শশী কাপুরের "মেরে পাস মা হ্যায়" (আমার কাছে মা আছে) সংলাপটি কাল্ট তকমা লাভ করে।
মৃত্যু ও উত্তরাধিকার
রায় ২০০৪ সালের ১৩ই অক্টোবর ৭৩ বছর বয়সে হৃদরোগে আক্রান্ত হয়ে মৃত্যুবরণ করেন। তিনি ১৯৬৩ সালে আনুমানিক ১০ লাখ রুপীর বিনিময়ে নেপিয়ান সি রোডে মালাবর হিল প্রপার্টি নামে একটি অ্যাপার্টমেন্ট ক্রয় করেন। তার মৃত্যুর পর তার স্বামী কামাল রায় এই সম্পত্তির মালিক হন। ২০১৫ সালে কামাল রায়ের মৃত্যুর পর তার দুই পুত্রের মধ্যে এই সম্পত্তি নিয়ে বিবাদ দেখা দেয়।
আয়নীয় তরল
আয়নীয় তরল (Ionic Liquid) হল একধরনের লবণ, যা সাধারণ অবস্থায় তরল থাকে। অন্যভাবে বললে, যে সমস্ত লবণের গলনাঙ্ক ১০০ ডিগ্রী সেল্সিয়স (আপাত নির্ধারিত মান) এর কম হয়, শুধুমাত্র তাদেরকেই এই নামে ডাকা হয়। সাধারণ তরল (যেমন জল বা তেল) যেমন শুধু অণু দিয়ে গঠিত হয়, সেরকম না হয়ে আয়নীয় তরল শুধুমাত্র অথবা বেশির ভাগটাই আয়ন দিয়ে গঠিত হয়। এই নামে ছাড়াও এদেরকে আয়নীয় লবণ, তরল লবণ, অথবা গলিত লবণ ইত্যাদি বিভিন্ন নামেও ডাকা হয়ে থাকে।
বেশ কিছু নতুন এবং আকর্ষণীয় বৈশিষ্ট্য থাকার জন্য আয়নীয় তরল অনেক ক্ষেত্রে প্রয়োগ করা হয়েছে, এবং এখনো অনেক জায়গাতে এদের প্রয়োগে সুফল পাওয়া যেতে পারে। সাধারণ লবণ (NaCl) ও সম্পূর্ণ ভাবে আয়ন দিয়ে গঠিত হলেও, এর গলনাঙ্ক অনেক বেশি (801 °C)। এজন্যে সাধারণ লবণকে আয়নীয় কঠিন পদার্থ বলা যেতে পারে।
কিমখোয়াব
কিমখোয়াব (কিম-খোয়াব, কামখাব, কামখোয়াব,, , ) হল সোনা, রৌপ্য ও রেশমের সুতা দিয়ে অলংকৃত কাপড় বুননের একটি প্রাচীন ভারতীয় ব্রোকেড শিল্প। কিনখোয়াব হল জার-বাফ্ট (সোনার কাপড় তৈরির) শিল্পের সাথে একটি রেশম দামাস্কযুক্ত কাপড়, বুননটি সুন্দর ফুলের নকশা তৈরি করে যা কাপড়ের পৃষ্ঠে সূচিকর্মযুক্ত বলে মনে হয়। এটি পুষ্পাপাতা বা বোনা ফুলের কাপড় নামেও পরিচিত ছিল।
কিমখাওব হল রেশমের একটি কাপড় যার মধ্যে পাতা এবং শাখা বোনা হয় "কামখোয়াব বা কিমখোয়াব (কিনকোব), জার-বাফট (সোনার বোনা) ও মুশাজ্জার (নিদর্শন থাকা) নামেও পরিচিত।" —ইউসুফ আলী। আইন-ই-আকবরীতেও মুশাজ্জার উল্লেখ আছে।
নাম
"কিমখোয়াব " হল একটি ফার্সি শব্দ যার অর্থ একটি ছোট স্বপ্ন।
হিরণ্য অর্থ সোনার কাপড়, যেমন বেদে উল্লেখ করা হয়েছে (আনুমানিক ১৫০০ খ্রিস্টপূর্বাব্দ)। এবং এটিকে গুপ্ত সাম্রাজ্যের সময় (খ্রিস্টীয় ৪র্থ-৬ষ্ঠ শতাব্দী) পুষ্পাপাতা বলা হয়।
ব্যুৎপত্তি
প্ল্যাটস ও মাদ্রাজ শব্দকোষের অংশবিশেষ। এটি কাম বা 'সামান্য' ও খোয়াব বা 'নিদ্রা' থেকে এসেছে।
বয়নপ্রণালী
এই শিল্পে আরব-পারস্য সংস্কৃতির ছোঁয়া রয়েছে। বুননটি ট্যাপেস্ট্রি বুনন দিয়ে বোনা হয়েছিল, কিমখোয়াব এর ধাতব সুতা ও সূচিকর্মের কারণে প্রায় পুরু ছিল, তবে বিশেষ করে ধনী ব্যক্তিদের জন্য কিছু সূক্ষ্ম গুণও ছিল। বেশিরভাগ সূচিকর্ম ছিল ফুলের, প্রকৃতি অনুপ্রাণিত যেমন পোস্ত ও পাইন গাছ ইত্যাদি।
বুট পলিশ
বুট পলিশ হল প্রকাশ অরোরা পরিচালিত ১৯৫৪ সালের ভারতীয় হিন্দি ভাষার চলচ্চিত্র। এটি প্রযোজনা করেছেন রাজ কাপুর। এতে শ্রেষ্ঠাংশে অভিনয় করেছেন নরেন্দ্র রূপানি, কুমারী নাজ, রতন কুমার ও ডেভিড। চলচ্চিত্রটি ১৯৫৫ সালে কান চলচ্চিত্র উৎসবে প্রদর্শিত হয় এবং নাজ শিশুশিল্পী হিসেবে বিশেষ উল্লেখ পুরস্কার লাভ করেন। এছাড়া চলচ্চিত্র ২য় ফিল্মফেয়ার পুরস্কারে শ্রেষ্ঠ চলচ্চিত্র বিভাগে পুরস্কার অর্জন করে।
কাহিনি সংক্ষেপ
বেলু ও ভোলা তাদের মায়ের মৃত্যুর পর তাদের খালা কমলার কাছে আশ্রয় পায়। কমলা তাদের ভিক্ষা করতে বাধ্য করে এবং রাতে উপার্জিত সকল অর্থ নিয়ে নেয়। প্রায়ই সে তাদেরকে নিষ্ঠুরভাবে মারধর করে।
কমলার প্রতিবেশী মুচি জন চাচা তাদেরকে ভিক্ষা করার পরিবর্তে কাজ করার শিক্ষা দেয়। তারা দুজনেই কমলাকে তাদের ভিক্ষা থেকে উপার্জিত অর্থ কম দিয়ে সঞ্চয় করতে থাকে, যাতে তারা জুতা পালিশ করার বাক্স কিনতে পারে এবং জুতা পরিষ্কারের কাজ করতে পারে। তারা দুজন একটি জুতা পালিশ করার বাক্স কিনে এবং তাদের নিজেদের ব্যবসা শুরু করে। কিন্তু যখন কমলা সেটা জানতে পারে সে তাদের মারধর করে এবং বাড়ি থেকে বের করে দেয়।
ইতোমধ্যে জন জানতে পারে বেলুর একটি নতুন ফ্রক দরকার এবং ভোলার নতুন শার্ট দরকার কারণ তাদের বর্তমান কাপড়গুলো ছিড়ে গেছে। বেলু এবং ভোলাকে সাহায্য করার জন্য জন চাচা অবৈধভাবে মদ বিক্রি করা শুরু করে এবং পুলিশের হাতে ধরা পড়ে। এই সময়ে বর্ষাকাল শুরু হলে লোকজন জুতা পালিশ করা বন্ধ করে দেয়। ফলে বেলু ও ভোলা না খেয়ে থাকতে শুরু করে। ভোলা কখনো ভিক্ষা করবে না এই ব্রতের জন্য বৃষ্টির রাতে তাদের দিকে ছুড়ে দেয়া মুদ্রা নিতে অস্বীকৃতি জানায়। কিন্তু বেলু ক্ষুধার জ্বালায় সে মুদ্রা নিলে ভোলা তাকে থাপ্পড় মারে। এতে সে মুদ্রাটি ছুড়ে ফেলে দেয়।
পুলিশ তাদের নিতে এলে বেলু একটি ট্রেনে পালিয়ে যায়, কিন্তু ভোলা ধরা পড়ে। ট্রেনে এক ধনাঢ্য পরিবার বেলুকে দত্তক নেয়। কিন্তু সে তার ভাইয়ের জন্য মন খারাপ করে।
ভোলা জেলা থেকে বেরিয়ে বেলুকে খুঁজতে শুরু করে, কিন্তু তাকে কোথাও খুঁজে পায় না। এতিমখানা থেকে পালিয়ে যাওয়ার কারণে সে কোন কাজ পায়না এবং ক্ষুধার জ্বালায় সে পুনরায় ভিক্ষা শুরু করে। একদিন রেল স্টেশনে ভিক্ষা করার সময় সে বেলু ও তাকে দত্তক নেওয়া পরিবারকে ট্রেনে চড়তে দেখে। ভোলা সেখান থেকে পালিয়ে যেতে চাইলে বেলু তাকে তাদের সাথে থাকতে বলে। স্টেশনে তাদের বিদায় জানাতে আসা জন চাচা তাদের পিছনে ছুটতে গিয়ে আঘাত পায়। ভোলা দৌড় থামায়, এবং বেলু ও ভোলা পুনরায় একত্রিত হয়।
সেই ধনাঢ্য পরিবার ভোলাকেও দত্তক নেয়। তারা সুখে-শান্তিতে বাস করতে থাকে।
ন ডরাই
ন ডরাই হল একটি বাংলাদেশি চলচ্চিত্র যাতে মুখ্য ভূমিকায় অভিনয় করেছেন সুনেরাহ বিনতে কামাল ও শরিফুল রাজ, চিত্রনাট্য লিখেছেন শ্যামল সেনগুপ্ত, প্রযোজনা করেছেন মাহবুব রহমান এবং পরিচালনা করেছেন তানিম রহমান অংশু।    চলচ্চিত্রটি সার্ফিং নিয়ে নির্মিত প্রথম বাংলাদেশি চলচ্চিত্র।
চলচ্চিত্রটি ২০১৯ সালের ২৯ নভেম্বর বাংলাদেশে মুক্তি পায়। এটি ৪৪তম জাতীয় চলচ্চিত্র পুরস্কারে শ্রেষ্ঠ চলচ্চিত্রসহ ৬টি বিভাগে পুরস্কৃত হয়।
মুক্তি
চলচ্চিত্রটি ২০১৯ সালের ২৯ নভেম্বর প্রেক্ষাগৃহে মুক্তি পায়। প্রচারণার কৌশল হিসেবে চলচ্চিত্রটি কক্সবাজারের সমুদ্র সৈকতেও প্রদর্শিত হয়। এছাড়াও ১৮তম ঢাকা আন্তর্জাতিক চলচ্চিত্র উৎসবে 'বাংলাদেশ প্যানারমা' বিভাগে প্রদর্শিত হয়।
সাইন
গণিতে সাইন বলতে কোনও কোণের একটি ত্রিকোণমিতিক অপেক্ষক বা ফাংশনকে বোঝায়। একটি সুক্ষ্মকোণের (সমকোণ বা ৯০ ডিগ্রী অপেক্ষা ছোট কোণের) সাইন ফাংশন একটি সমকোণী ত্রিভুজের মাধ্যমে সংজ্ঞায়িত করা হয়। নির্ধারিত সুক্ষ্মকোণের জন্য কোণটির বিপরীতে অবস্থিত বাহুর দৈর্ঘ্য এবং সমকোণী ত্রিভুজটির দীর্ঘতম বাহু বা অতিভুজের দৈর্ঘ্যের মধ্যকার অনুপাতই হচ্ছে ঐ কোণটির সাইন ফাংশনের মান।
আরও সাধারণভাবে, কোনও ঐকিক বৃত্তে অবস্থিত একটি রেখাংশের দৈর্ঘ্যের বাস্তব সংখ্যাতে প্রকাশিত মান দিয়ে সাইন বা অন্য যেকোনও ত্রিকোণমিতিক অপেক্ষকের সংজ্ঞা দেওয়া সম্ভব। আরও আধুনিক সংজ্ঞাসমূহে সাইনকে একটি অসীম ধারা হিসেবে বা কিছু সমাকলনীয় সমীকরণের সমাধান হিসেবে গণ্য করা হয়। ফলে সাইনের ধনাত্মক বা ঋণাত্মক মান সম্ভব, এমনকি জটিল সংখ্যা দিয়েও সাইনের মান প্রকাশ করা সম্ভব।
সাইন ফাংশনটি সাধারণত পর্যায়বৃত্ত ঘটনা যেমন শব্দতরঙ্গ, আলোকতরঙ্গ, পর্যায়বৃত্ত দোলকের অবস্থান ও বেগ, সৌরালোকের তীব্রতা এবং দিনের দৈর্ঘ্য, সারা বছরব্যাপী গড় তাপমাত্রার ওঠা-নামা, ইত্যাদির গাণিতিক আদল বা মডেল তৈরি করতে ব্যবহার করা হয়।
বানৌজা এলসিটি ১০৪
বাংলাদেশ নৌবাহিনী জাহাজ (সংক্ষেপেঃ বানৌজা) এলসিটি ১০৪ বাংলাদেশ নৌবাহিনীর টাইপ ০৬৮ ইউচীন-শ্রেণির একটি ল্যান্ডিং ক্রাফট ট্যাংক (এলসিটি) জাহাজ। এই জাহাজটিকে কাইলিং শিপইয়ার্ডে নির্মাণ করা হয়। এই জাহাজটি সামুদ্রিক এবং উপকূলীয় অঞ্চলে উভচর অভিযান পরিচালনার পাশাপাশি ৫০ টন কার্গো বা ১৫০ জন সেনাসদস্য, রসদ, অস্ত্র ও গোলাবারুদ, ছোট ও মাঝারি আকারের সামরিক যানবাহন এবং বিভিন্ন প্রকার সামরিক সরঞ্জাম পরিবহনে সক্ষম। এছাড়াও জাহাজটি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।
বৈশিষ্ট্য ও যান্ত্রিক কাঠামো
বানৌজা এলসিটি ১০৪ জাহাজটির দৈর্ঘ্য, প্রস্থ এবং গভীরতা । এই উভচর জাহাজটির ওজন ৮৫ টন এবং জাহাজটিতে রয়েছে ২টি ১২ভি১৫০সি  ডিজেল ইঞ্জিন। যার ফলে জাহাজটির সর্বোচ্চ গতিবেগ । এটি ১২ জন জনবল নিয়ে একনাগাড়ে ১০ দিন অভিযান পরিচালনা করতে সক্ষম। বাংলাদেশ নৌবাহিনীকে প্রায়শই অবাঞ্ছিত বাহিনী দ্বারা উভচর অবতরণ প্রতিরোধের জন্য সামরিক ভূমিকা পালন করতে হয় এবং উপকূলীয় অঞ্চলে মানবিক সহায়তা ও দুর্যোগ ত্রাণ (এইচএডিআর) অপারেশন পরিচালনা করতে হয়। দেশীয় প্রযুক্তিতে নির্মিত এলসিটি সমূহ এসকল প্রয়োজনীয়তা পূরণের জন্য উপযুক্ত। উভচর সামরিক অভিযান পরিচালনাকালে নিজস্ব আক্রমণ দলকে তীরে অবতরণ করানোর পাশাপাশি প্রতিটি এলসিটি কিছু সময়ের জন্য একটি সৈন্যদল এবং সরঞ্জাম বহন করতে সক্ষম। এছাড়াও এসকল জাহাজ জাতিসংঘ শান্তিরক্ষা মিশনেও মোতায়েন করার উপযোগী।
রণসজ্জা
দুর্যোগ ও শান্তিকালীন সময়ে সহায়ক ভূমিকায় নিয়োজিত এই জাহাজটিতে রয়েছে:
কিশোর পত্রিকার তালিকা
এইটি কিশোর পত্রিকার একটি তালিকা পাতা।
আখনাস আস সুলামি
আল আখনাস আস-সুলামী ইবনে হাবিব মুহাম্মাদের একজন সাহাবা ছিলেন। যিনি একমাত্র সাহাবা হিসাবে বদরের যুদ্ধে তিন প্রজন্মকে সাথে নিয়ে মুসলিম বাহিনীতে যুদ্ধ করেন।
বংশ পরিচয়
আখনাসের পিতার নাম হাবিব মতান্তরে খাব্বাব। আখনাসের ছেলের নাম ইয়াজিদ ইবনে আখনাস আল সুলামি ও নাতির নাম মায়ান ইবনে ইয়াজিদ। এই তিন ব্যক্তিই মুহাম্মাদের সাহাবা ছিলেন। মায়ান ইবনে ইয়াজিদ বর্ণনা করেছেন, তার পিতা ও মুহাম্মাদের নিকট এক সঙ্গে ইসলাম গ্রহণ করেন।
বদরের যুদ্ধে অংশগ্রহণ
আখনাস আস সুলামি ইবনে হাবিব তার স্বীয় পুত্র ইয়াজিদ ইবনে আখনাস আল সুলামি ও পৌত্র মায়ান ইবনে ইয়াজিদ কে সাথে নিয়ে বদরের যুদ্ধে অংশগ্রহণ করেন। ইতিহাসবিদগণ বলছেন, আল আখনাস ছাড়া আর কোন সাহাবাই তিন প্রজন্ম এক সাথে বদরের যুদ্ধের মুসলিম বাহিনীতে অংশগ্রহণ করে নাই।
নাবিল গরিব
নাবিল গরিব একজন মার্কিন ব্যবসায়ী। তিনি রাষ্ট্রপতি এবং প্রধান নির্বাহী কর্মকর্তা এবং ৩০ ই এপ্রিল ২০০২ থেকে ১২ নভেম্বর ২০০৮ এর মধ্যে এমইএমসি- র পরিচালনা পর্ষদের সদস্য ছিলেন।
শিক্ষা
গরিব ২৫ বছর আগে পাকিস্তান থেকে মার্কিন যুক্তরাষ্ট্রে পাড়ি জমান। তিনি ক্লেরামন্ট গ্র্যাজুয়েট স্কুল থেকে ইঞ্জিনিয়ারিং ম্যানেজমেন্টে স্নাতকোত্তর ডিগ্রি এবং হার্ভে মুড কলেজ থেকে প্রকৌশল বিভাগে স্নাতক ডিগ্রি অর্জন করেছেন।
পেশা
এমইএমসি-তে যোগদানের পূর্বে তিনি দশ বছরের জন্য ইন্টারন্যাশনাল রেকটিফায়ার কর্পোরেশনে কাজ করেছিলেন, বিদ্যুৎ সেমিকন্ডাক্টর সরবরাহকারী, যেখানে তিনি চিফ অপারেটিং অফিসার হয়েছিলেন।
কৃতিত্ব
২০০৭ সালে ফোর্বসের সংকলিত তালিকার মতে, গরিব মার্কিন যুক্তরাষ্ট্রে সর্বাধিক বেতনের সিইও ছিলেন। তিনি শীর্ষ ২৫ সর্বোচ্চ বেতনের পুরুষদের মধ্যে নিজেকে তালিকাভুক্ত করেছেন। ফোর্বস তাকে জানিয়েছে যে "৪৩ বছরের পুরানো নির্বাহী সেমিকন্ডাক্টরের মধ্যে ১ নম্বরে রয়েছে"।
পর্নোগ্রাফি নিয়ন্ত্রণ আইন, ২০১২
পর্নোগ্রাফি নিয়ন্ত্রণ আইন ২০১২ বাংলাদেশের একটি আইন যার মাধ্যমে পর্নোগ্রাফি বহন, বিনিময়, মুঠোফোনের মাধ্যমে ব্যবহার করা, বিক্রি প্রভৃতি নিষিদ্ধ করা হয়েছে।  প্রথমে আইনটি প্রস্তাব আকারে (বিল) মন্ত্রী পরিষদ কর্তৃক অনুমোদিত হয়। নবম জাতীয় সংসদের ১ম অধিবেশন চলাকালে স্বরাষ্ট্রমন্ত্রী সাহারা খাতুন ২৯শে জানুয়ারি তারিখে বিলটি উত্থাপন করেন। বিলটি পরীক্ষা করার জন্য স্বরাষ্ট্র মন্ত্রণালয়-সম্পর্কিত সংসদীয় স্থায়ী কমিটিতে পাঠানো হয়। অতঃপর ২৮ ফেব্রুয়ারি ২০১২ খ্রিস্টাব্দ তারিখে পর্নোগ্রাফি নিয়ন্ত্রণ আইন ২০১২ অনুমোদন লাভ করে।
পর্নোগ্রাফির সংজ্ঞার্থ
এই আইনে পর্নোগ্রাফীর সংজ্ঞার্থ প্রদান করা হয়েছে। বলা হয়েছে, যৌন উত্তেজনা সৃষ্টিকারী কোনো অশ্লীল সংলাপ, অভিনয়, অঙ্গভঙ্গি, নগ্ন বা অর্ধনগ্ন নৃত্য-চলচ্চিত্র, ভিডিও চিত্র, অডিও ভিজুয়াল চিত্র, স্থির চিত্র, অঙ্কিত চিত্রাবলী, বা অন্য কোনো উপায়ে ধারণকৃত ও প্রদর্শনযোগ্য বিষয়— যার কোনো শৈল্পিক মূল্য নেই– তা পর্নোগ্রাফি হিসেবে বিবেচিত হবে। অধিকন্তু, যৌন উত্তেজনা সৃষ্টিকারী অশ্লীল বই, পত্র-পত্রিকা, ভাস্কর্য, কল্প-মূর্তি, মূর্তি, কার্টুন বা প্রচারপত্র পর্নোগ্রাফি হিসেবে বিবেচিত হবে। এসবের নিগেটিভ বা সফট ভার্সনও পর্নোগ্রাফি হিসেবে গণ্য হবে।
নিষেধাজ্ঞা
এই আইনানুযায়ী পর্নোগ্রাফি উৎপাদন, সংরক্ষণ, বাজারজাতকরণ, বহন, সরবরাহ, ক্রয়-বিক্রয় ও প্রদর্শন বেআইনি ও নিষিদ্ধ। এই নিষিদ্ধ কর্ম সম্পাদনের জন্য শাস্তির বিবিধ বিধান রাখা হয়েছে। এ আইনের অধীনে সংঘটিত অপরাধ আমলযোগ্য এবং অজামিনযোগ্য।
শাস্তির বিধান
পর্নোগ্রাফি নিয়ন্ত্রণ আইনে বলা হয়েছে যে কোনো ব্যক্তি পর্নোগ্রাফি উৎপাদনের উদ্দেশ্যে কোনো নারী, পুরুষ বা শিশুকে প্রলোভন দিয়ে জ্ঞাতে বা অজ্ঞাতে স্থির, ভিডিও বা চলচ্চিত্র ধারণ করলে বিচার প্রক্রিয়ার মাধ্যমে সর্বোচ্চ ১০ বছরের কারাদণ্ড ও ২ লাখ টাকা পর্যন্ত অর্থদণ্ড আরোপ করা যাবে। এই বিলে আরো বলা হয়েছে যে, যদি কোনো ব্যক্তি পর্নোগ্রাফির মাধ্যমে কারও সম্মানহানি করে বা কাউকে ব্ল্যাকমেইল করে বা করার চেষ্টা চালায় তবে বিচারক ২ থেকে ৫বছর মেয়াদী কারাদণ্ড আরোপ করতে পারবেন এবং তদুপরি, ১ থেকে ২লাখ টাকা পর্যন্ত অর্থদণ্ড আরোপ করতে পারবেন। শিশুদের ব্যবহার করে পর্নোগ্রাফি উৎপাদন ও বিতরণকারীদের ক্ষেত্রে সর্বোচ্চ শাস্তি ১০ বছরের কারাদণ্ড এবং অধিকন্তু ৫ লাখ টাকা জরিমানা আরোপের বিধান রাখা হয়েছে।
তদন্ত পদ্ধতি
পর্নোগ্রাফি নিয়ন্ত্রণ আইন ২০১২ অনুসারে পর্নো সিডি বা ডিভিডি তৈরির দায়ে অভিযুক্ত ব্যক্তিকে গ্রেফতারি পরোয়ানা ছাড়াই গ্রেফতার ও তার আস্তানায় তল্লাশি চালিয়ে আলামত আটক করা যাবে। তল্লাশিকালে আটককৃত সফট কপি, রূপান্তরিত হার্ডকপি, সিডি, ভিসিডি, ডিভিডি, কম্পিউটার বা অন্য কোনো ডিজিটাল বা ইলেকট্রিকাল ডিভাইস, এক্সেসরিজ, মোবাইল ফোনে সিম, যন্ত্রাংশ, অপরাধ কাজে ব্যবহৃত অন্য কোনো যন্ত্র বা যন্ত্রাংশ, সরঞ্জাম বা বস্তা আদালতে প্রমাণ বা প্রদর্শনী হিসেবে উপস্থাপন করতে হবে। এই আইনের ৫ ধারায় বলা হয়েছে যে পর্নোগ্রাফির অভিযোগ পাওয়া গেলে তা পুলিশের উপ-পরিদর্শক বা তার সমমর্যাদার কর্মকর্তাকে দিয়ে ৩০ দিনের মধ্যে তদন্ত সম্পন্ন করতে হবে। তদন্তের প্রয়োজনে ঊর্ধ্বতন কর্মকর্তাদের অনুমতি নিয়ে আরো ১৫ দিন এবং আদালতের অনুমোদন পাওয়া গেলে আরো ৩০ দিন পর্যন্ত তদন্তকার বৃদ্ধি করা যাবে। এছাড়া ইন্টারনেটে কোন ওয়েবসাইটে পর্নোগ্রাফিক সামগ্রী পাওয়া গেলে বাংলাদেশ টেলিযোগাযোগ নিয়ন্ত্রণ কমিশন (বিটিআরসি)র শর্টকোড নম্বর ২৮৭২ এবং ই- মেইল btrc@btrc.gov.bd ঠিকানায় পর্নোগ্রাফি সাইটের ঠিকানা বা লিংক পাঠানো যাবে।
অন্যান্য বিধান
এ আইনে গ্রেফতারি পরোয়ানা জারির ৭ দিনের মধ্যে অভিযুক্ত ব্যক্তিকে গ্রেফতার করা সম্ভব না হলে আদালত একটি জাতীয় দৈনিক পত্রিকায় বিজ্ঞাপন দিয়ে অভিযুক্ত ব্যক্তিতে আদালতে হাজির হওয়ার নির্দেশ দিতে পারবে । এ সময়ের মধ্যে অভিযুক্ত ব্যক্তি আদালতে আত্মসমর্পণ না-করলে তার অনুপস্থিতিতেই বিচার কার্য সমাধা হবে। কেউ এ অপরাধে দোষী সাব্যস্ত হলে ৩০ দিনের মধ্যে তাকে আপিল করতে পারবেন। এ ছাড়া বিলে মিথ্যা অভিযোগ দায়েরকারীর জন্যও শাস্তির বিধান রাখা হয়েছে। এ আইনের অধীনে সংঘটিত অপরাধ আমলযোগ্য এবং অজামিনযোগ্য অপরাধ হিসাবে অভিযোগ ছাড়াই রাষ্ট্র তথা আদালত আমলে নিতে পারবে।
আবুল হাসান আলী হাসানী নদভী সম্পর্কিত নিবন্ধসমূহ
ডান|220x220পিক্সেল আবুল হাসান আলী হাসানী নদভী সম্পর্কিত নিবন্ধ:
আন্তর্জাতিক চা দিবস
আন্তর্জাতিক চা দিবস প্রতি বছর ২১ মে উদযাপিত হয়। ভারত বাংলাদেশ, শ্রীলঙ্কা, নেপাল, ভিয়েতনাম, ইন্দোনেশিয়া, কেনিয়া, মালাউই, মালয়েশিয়া, উগান্ডা ও তানজানিয়ার মতো চা উৎপাদনকারী দেশসমূহ ২০০৫ সাল থেকে প্রতি বছর এই দিবসটি উদযাপন করে আসছে। পূর্বে ১৫ ডিসেম্বর আন্তর্জাতিক চা দিবস পালন করা হতো। ২০১৯ সালে, চা সংক্রান্ত আন্তঃসরকারি গোষ্ঠী ২১ মে আন্তর্জাতিক চা দিবস উদযাপনের সিদ্ধান্ত নেয়। আন্তর্জাতিক চা দিবসের উদ্দেশ্য হলো চা-কর্মী ও উৎপাদকদের ওপর বৈশ্বিক বাণিজ্যের প্রভাব সরকার ও জনগণের সামনে তুলে ধরা এবং অর্থনৈতিক সমর্থন ও ন্যায্য বাণিজ্যের সংযোগ স্থাপন করা।
২০০৪ সালে বিশ্ব সামাজিক সম্মেলনের পর ২০০৫ সালে প্রথম আন্তর্জাতিক চা দিবস উদযাপিত হয় ভারতের নতুন দিল্লিতে। পরবর্তীতে ২০০৬ ও ২০০৮ সালে দিবসটি উদ্‌যাপনের আয়োজন করে শ্রীলঙ্কা। আন্তর্জাতিক চা দিবস উদ্‌যাপন ও এর সাথে সম্পর্কিত বিশ্ব চা সম্মেলন যৌথভাবে বিভিন্ন শ্রমকল্যাণ সমিতি আয়োজন করে থাকে।
২০১৫ সালে ভারত সরকার খাদ্য ও কৃষি সংস্থার মাধ্যমে দিবসটির উদ্‌যাপন আরো বিস্তৃত করার প্রস্তাব দেয়।
জাতিসংঘের খাদ্য ও কৃষি সংস্থার সিদ্ধান্ত অনুযায়ী ২০২০ সাল থেকে ২১ মে দিবসটিকে আন্তর্জাতিক চা দিবস হিসেবে পালন করার কথা ঘোষণা করা হয়।
বামিয়ান শহর
বামিয়ান শহর হল আফগানিস্তানের বামিয়ান প্রদেশের প্রধান শহর ও রাজধানী। আফগানিস্তানের ৩৪টি প্রদেশের এটি অন্যতম। দেশের রাজধানী কাবুল থেকে ২৩০ কিলোমিটার বা প্রায় ১৪৪ মাইল উত্তরপশ্চিমে বামিয়ান উপত্যকায় এই শহরটি অবস্থিত। ১৯৬৪ সালে যখন পূর্ববর্তী কাবুল ও পারোয়ান প্রদেশের অংশবিশেষ নিয়ে এই প্রদেশটি তৈরি করা হয়, তখন এই শহরকেই তার প্রশাসনিক কেন্দ্র হিসেবে বেছে নেওয়া হয়। বর্তমান জনসংখ্যার হিসেবে শহরটি যথেষ্ট ছোট হলেও, এর ইতিহাস সুপ্রাচীন। তাছাড়া শহরটির অর্থনৈতিক ও সাংস্কৃতিক গুরুত্বও উপেক্ষণীয় নয়।
অবস্থান
মূল নিবন্ধ - বামিয়ান উপত্যকা
হিন্দুকুশ পর্বতমালা ও তারই একটি শাখা, সুউচ্চ কো-ই-বাবা পর্বতমালার সংযোগস্থলে দুই পর্বতমালার মধ্যবর্তী উপত্যকায় বামিয়ান শহরের অবস্থান। উত্তরে ও দক্ষিণে শহরটি তাই দুই পর্বতমালার প্রায় ১৫০০০ ফিট উঁচু বরফঢাকা শৃঙ্গগুলি দিয়ে ঘেরা। হিমবাহ ও নদীবাহিত ক্ষয়কার্য ও পলিসঞ্চয়ের ফলে তিনটি স্তরে পলি পড়ে গড়ে ওঠা যে সমপ্রায় সবুজ উপত্যকায় এর অবস্থান, সমুদ্রপৃষ্ঠ থেকে তার গড় উচ্চতা ৮০০০ ফিট বা প্রায় ২৪০০ মিটার। ভূতাত্ত্বিক মতে মহাদেশীয় প্লেট বা টেকটনিক উত্থানের ফলেই উচ্চভূমি রূপে অনেক লম্বা একটি চ্যূতির অংশ হিসেবে এই উপত্যকার উত্থান ঘটে। শহরের অদূর দিয়েই বয়ে চলে বামিয়ান নদী। সমগ্র উপত্যকার মূল নদী এটিই। এছাড়া শহরের ঠিক পাশেই অবস্থিত সুবিখ্যাত বামিয়ানের ঐতিহাসিক পর্বতগাত্রটি, ২০০১ সালের মার্চ মাসে তালিবানদের হাতে ধ্বংস হওয়া প্রায় ১৫০০ বছরের পুরনো ঐতিহাসিক বুদ্ধমূর্তিদুটি, অসংখ্য কৃত্রিম গুহা ও বৌদ্ধ মঠের কল্যাণে আজ যা পৃথিবীবিখ্যাত।
ইতিহাস
এই শহর তথা উপত্যকার ইতিহাস সুপ্রাচীন। খ্রিস্টপূর্ব ষষ্ঠ শতাব্দীতে এই উপত্যকা ছিল পারস্যের হাখমানেশি সাম্রাজ্যের অধীন। খ্রিস্টপূর্ব চতুর্থ শতাব্দীতে আলেকজান্ডারও তার হিন্দুকুশ অঞ্চলে অভিযানের সময় খুব সম্ভবত এই উপত্যকায় এসেছিলেন। তবে কুষাণ আমলেই সম্ভবত শহরটি গড়ে ওঠে। এই সময় ঐতিহাসিক রেশম পথ ধরে বাণিজ্যকে কেন্দ্র করে এই অঞ্চলে বৌদ্ধ ধর্ম ছড়িয়ে পড়ে ও খ্রিস্টীয় দ্বিতীয় থেকে চতুর্থ শতকের মধ্যে অনেকগুলি বৌদ্ধ মঠ, বিহার ও স্তূপ গড়ে ওঠে। দীর্ঘ বাণিজ্য পথের মধ্যবর্তী বিশ্রামস্থল এবং বৌদ্ধ ধর্ম, দর্শন, সংস্কৃতি ও শিল্পচর্চা কেন্দ্র হিসেবে এইসময়েই এই শহরটির উত্থান ঘটে। চৈনিক পরিব্রাজক ফা-হিয়েন (৩৩৭ খ্রিঃ - ৪২২ খ্রিঃ), হিউয়েন সাঙ (৬০২ - ৬৬৪), কোরিয় সন্ন্যাসী হায়েচো(৭০৪-৭৮৭ খ্রিষ্টাব্দ), প্রমুখর বিবরণেও আমরা এই শহরের উল্লেখ পাই।
৭ম খ্রিষ্টাব্দে এখানে আরবদের আগমণ ঘটলেও তারপরও প্রায় ২৫০ বছর এখানে বৌদ্ধ ধর্মের প্রভাব বজায় ছিল। কিন্তু গজনির সুলতান মামুদের আমলে (৯৯৭ - ১০৩০ খ্রিঃ) এই উপত্যকার পুরোপুরি ইসলামীকরণ সম্পূর্ণ হয়। এরপর ঘুরি বংশের শাসনকালে এক বিস্তৃত রাজ্যের প্রধান কেন্দ্র হিসেবে এই শহর অত্যন্ত গুরুত্বপূর্ণ হয়ে ওঠে। ঘুরিদের পতনের পর স্বল্প সময়ের জন্য এই শহর উত্তরের খরেজম সাম্রাজ্যের অধীন হয়ে পড়ে। কিন্তু ১২২১ খ্রিষ্টাব্দে মোঙ্গল নেতা চেঙ্গিজ খানের আক্রমণের ভয়াবহতায় শহরটি সম্পূর্ণ ধ্বংস হয়ে যায় ও এখানকার সমস্ত অধিবাসীরা গণহত্যার শিকার হয়। এরপর অন্তত চল্লিশ বছর এই অঞ্চলে পুনরায় আর কোনও জনবসতি গড়ে ওঠেনি। তবে পরবর্তীকালে বাবরের লেখা বাবরনামায় একটি গুরুত্বপূর্ণ আঞ্চলিক কেন্দ্র হিসেবে আবার আমরা এর উল্লেখ দেখতে পাই। কিন্তু রেশম পথ ধরে বাণিজ্য এই সময় থেকে অনেক কমে আসায় শহরটির আগের গুরুত্ব আর কখনোই পুনরুদ্ধার হয়নি।
বর্তমান বামিয়ান শহর
বামিয়ানের ঐতিহ্যবাহী পর্বতগাত্রটি থেকে একটু দূরেই অবস্থিত আজকের এই ছোট্ট শহরটিই উপত্যকায় বর্তমানে একমাত্র শহর। ছোট্ট এই শহরটিতে ১৯৭৯ সালেও লোকসংখ্যা ছিল মাত্র ৭৩৫৫ জন। এত ছোট হওয়া সত্ত্বেও ১৯৬৪ সালে নতুন তৈরি জনবিরল প্রদেশটির প্রধান কেন্দ্র হিসেবে এই শহরটিকেই নির্বাচন করা হয়। এরপর থেকেই এই শহরটি প্রশাসনিক কেন্দ্র হিসেবে দ্রুত বেড়ে উঠতে শুরু করে। এছাড়া এই শহরেই উপত্যকার মূল বাজারটিও অবস্থিত। ব্যস্ত এই বাজারটিতে ১৯৭৯ সালে ৩০০-৪০০টি দোকান ছিল। তখন সপ্তাহে দু'দিন - সোমবার ও বৃহস্পতিবার, এই বাজার বসত। ঐ দু'দিন সারা উপত্যকা থেকে এখানে মানুষের সমাগম ঘটত। শহরটি একটিমাত্র মূল রাস্তার দু'পাশে গড়ে ওঠে। তবে এই গড়ে ওঠার নির্দিষ্ট কোনও পরিকল্পনার ছাপ এর চেহারার মধ্যে পাওয়া যায় না। ফলে স্বাভাবিকভাবেই শহরটির নাগরিক পরিষেবা খুব উন্নত মানের নয়। বিদ্যুৎ, জ্বালানী গ্যাস ও জলের জোগান যথেষ্ট অনিয়মিত। যাতায়াতের সুবিধা বর্তমানে আগের চেয়ে অনেক উন্নত, তবে প্রয়োজনের তুলনায় এখনও তা যথেষ্টই কম ও অপ্রতুল। শহরের নিকটে একটি ছোট বিমানবন্দর আছে বটে, কিন্তু তার রানওয়ে বাঁধানো নয়। সেখানে অনিয়মিত কিছু বিমান ওঠানামা করে। ২০১৩ সালের হিসেবেও সমগ্র উপত্যকাটির জনসংখ্যা মাত্র ৮০,৯০০ জন।
এই উপত্যকার মূল অধিবাসী হাজারা উপজাতির মানুষদের অন্যতম প্রধান সাংস্কৃতিক কেন্দ্র হল এই শহর। হাজারা উপজাতির বাসভূমি হজরজৎ'এর একেবারে কেন্দ্রস্থলে এর অবস্থান। এখানে বর্তমানে একটি বিশ্ববিদ্যালয়ও গড়ে উঠেছে। মনোরম প্রাকৃতিক দৃশ্য ও ঐতিহাসিক নিদর্শনের প্রাচূর্যের কারণে এই শহরের পর্যটন শিল্প বিশেষভাবে বিকাশ লাভ করার সম্ভাবনা আছে।
গির্জা
চার্চ বা গির্জা হল খ্রিস্টান উপাসনা পরিষেবা এবং অন্যান্য খ্রিস্টান ধর্মীয় কার্যকলাপের জন্য ব্যবহৃত একটি ভবন। প্রাচীনতম চিহ্নিত খ্রিস্টান চার্চ হল হাউস চার্চ যা ২৩৩ এবং ২৫৬ সালের মধ্যে প্রতিষ্ঠিত হয়েছিল। ১১তম থেকে ১৪'শ শতক পর্যন্ত, পশ্চিম ইউরোপে গির্জা নির্মাণের একটি জোয়ার পরিলক্ষিত হয়। ইহা খ্রিষ্টানদের গণউপাসনালয়, যেখানে খ্রিস্ট সম্প্রদায়ের সভ্যরা সমবেত হয়ে ঈশ্বরের আরাধনা করেন। ২য় খ্রিষ্টাব্দ পর্যন্ত খ্রিস্ট ধর্মালম্বদের কোন গণ উপাসনা মন্দির স্থাপিত হয়নি, উপাসনা ছিল একান্ত বিষয়। যীশু খ্রিস্টের তিরোধানের পর তার অনুসারীরা নিজ গৃহে, দূর প্রান্তরে, নির্জন সমাধি ক্ষেত্রে ইত্যাকার স্থানে, একান্তে, ঈশ্বরের উপাসনা করতেন।
থাম্ব|[[লা ম্যাডেলিন, প্যারিস|লা ম্যাডেলিন, ফ্রান্সের প্যারিসে অবস্থিত একটি নিওক্লাসিক্যাল, রোমান ক্যাথলিক গির্জা।]] থাম্ব|ভার্জিনিয়া, মার্কিন যুক্তরাষ্ট্রের রোয়ানোকে সেন্ট অ্যান্ড্রু'স ক্যাথলিক চার্চের অভ্যন্তর
কখনও কখনও, চার্চ শব্দটি অন্যান্য ধর্মের ভবনগুলির উপমার জন্য ব্যবহৃত হয়। কোন খ্রিস্টধর্মীয় সম্প্রদায় বা একক ব্যক্তি কিংবা বিশ্বের খ্রিস্টান বিশ্বাসীদের সমষ্টি বুঝাতেওচার্চ শব্দটি ব্যবহৃত হয়। তবে পরবর্তীতে ইংরেজি চার্চ বলতে খ্রিস্টের অনুসারীদের ধমদর্শন বুঝানো হয়, যেমন অর্থোডক্স চার্চ, ক্যাথলিক চার্চ, প্রোটেস্টান্ট চার্চ ইত্যাদি। খ্রিস্টানদের বাইবেলে গির্জা শব্দটি নেই। Tertullian এর লেখায় সর্বপ্রথম এই শব্দটি ব্যবহৃত হয় যাতে বোঝা যায় খ্রিস্টপরবর্তী ৩য় দশকে প্রথম গণউপসনালয় হিসাবে গির্জা প্রতিষ্ঠিত হয়েছিল।
খ্রিস্টান স্থাপত্যে, একটি চার্চের পরিকল্পনা দৃশ্যে বেশিরভাগই খ্রিস্টান ক্রুশ পরিদৃশ্য হয়; মাঝখানকার করিডোর ও আসন মিলে ক্রুশের উল্লম্ব বিমটির প্রতিনিধিত্ব করে, আর বিমা এবং বেদী মিলে ক্রুশের আনুভূমিক অংশটির প্রতিনিধিত্ব করে। টাওয়ার বা গম্বুজগুলো স্বর্গীয় ধ্যানের অনুপ্রাণনা দেয়। আধুনিক গির্জাগুলির বিভিন্ন ধরনের স্থাপত্য শৈলী এবং নকশা পাওয়া যায়। অনেকসময় অন্যান্য উদ্দেশ্যে ডিজাইন করা কিছু বিল্ডিং গির্জায় রূপান্তর করতে দেখা যায়, আবার অনেক মূল গির্জার ভবন অন্য কাজেও লাগাতে দেখা যায়।
ব্যুৎপত্তি
থাম্ব|সিরিকান একটি [[প্রাচীন ইংরেজি ভাষা|পুরানো ইংরেজি শব্দ যা চার্চ এবং চার্চের সম্পত্তির জন্য ব্যবহৃত হত]]
চার্চ শব্দটি প্রাচীন ইংরেজী "cirice, সিরিস" থেকে উদ্ভূত হয়েছে, যার অর্থ খ্রিস্টান উপাসনার জন্য আলাদা করে রাখা সমাবেশের স্থান", যা আবার প্রোটো-জার্মানিক ভাষার "কিরিয়াকি" থেকে উদ্ভুত হয়েছিল। সম্ভবত গথিকের মাধ্যমে এটি আমদানি করা হয়। প্রোটো-ইন্দো-ইউরোপীয় ভাষা উৎসের κυρίως (কিরিওস); যার অর্থ শাসক বা প্রভু, উহা থেকে κυριακή (oikia, গৃহ) ও κυριακών δώμα (কিরিয়াকন দমা, প্রভুর ঘর) শব্দদ্বয়ের উৎপত্তি হয়। ৩০০ শতাব্দী থেকে খ্রিস্টীয় উপাসনার ঘরগুলিতে, বিশেষ করে প্রাচ্যে, "কিরিয়াকন " গ্রীক শব্দটি ব্যবহার করা হয়েছিল, যদিও এটি এক্কলেসিয়া বা বেসিলিকে পরিভাষার তুলনায় সেই অর্থে কম প্রচলিত ছিল।
প্রাচীনত্ব
থাম্ব|সিরিয়ার আলেপ্পোতে [[সেন্ট সিমিওন স্টাইলাইটসের চার্চ|চার্চ অফ সেন্ট সিমিওন স্টাইলাইটের দক্ষিণ সম্মুখভাগকে বিশ্বের প্রাচীনতম টিকে থাকা গির্জার ভবনগুলির মধ্যে একটি হিসাবে বিবেচনা করা হয়]]
খ্রিস্টীয় তৃতীয় শতাব্দীর দ্বিতীয়ার্ধে, উপাসনার জন্য প্রথম চার্চ হল (aula ecclesiae) নির্মাণ শুরু হয়। যদিও এর মধ্যে অনেকগুলিই পরবর্তী শতাব্দীর শুরুর দিকে ডায়োক্লেশিয়ানিক নিপীড়নের সময় ধ্বংস হয়ে গিয়েছিল। তবে বৃহত্তর এবং আরও বিস্তৃত চার্চগুলি সম্রাট কনস্টানটাইন দ্য গ্রেটের শাসনামলে নির্মাণ হওয়া শুরু করে।
মধ্যযুগে
১১ থেকে ১৪ শতকের মধ্যে, পশ্চিম ইউরোপ জুড়ে ক্যাথেড্রাল নির্মাণ এবং ছোট প্যারিশ চার্চ নির্মাণের একটি জোয়ার ঘটে। উপাসনার স্থানের পাশাপাশি, ক্যাথেড্রাল বা প্যারিশ চার্চগুলোতে প্রায়শই সাধারণ জমায়েত-স্থান হিসাবে ব্যবহৃত হত। যে সম্প্রদায়গুলিতে এগুলো ছিল, সেখানে গিল্ড মিটিং, ভোজ, রহস্য নাটক এবং মেলার মতো অনুষ্ঠানের আয়োজন করা হত। চার্চের মাঠ এবং দালানগুলিও শস্য মাড়াই এবং সঞ্চয়ের জন্য ব্যবহৃত হত।
গথিক স্থাপত্য
থাম্ব|মিউনিখের [[মিউনিখ ফ্রাউনখিয়ের্কে|ফ্রয়েনকির্চে মূলত একটি গথিক, মধ্যযুগীয় গির্জা।]] থাম্ব|[[লাস লাজাস পবিত্রস্থান|লাস লাজাস শ্রাইন কলম্বিয়াতে অবস্থিত একটি বেসিলিকা গির্জা। গথিক পুনরুজ্জীবন শৈলীর বর্তমান মন্দিরটি 1916 এবং 1949 সালের মধ্যে নির্মিত হয়েছিল]]
ব্যাসিলিকা
ল্যাটিন শব্দ ব্যাসিলিকা বলতে রোমান শহরের ফোরামে অবস্থিত কোন রোমান পাবলিক বিল্ডিংকে বর্ণনা করতে ব্যবহৃত হত। রোমান সাম্রাজ্য আনুষ্ঠানিকভাবে খ্রিস্টান হওয়ার পর, শব্দটি একটি বৃহৎ এবং গুরুত্বপূর্ণ গির্জাকে বোঝাতে ব্যবহৃত হয়ে এসেছে যে ভবনকে পোপ কর্তৃক বিশেষ আনুষ্ঠানিক অধিকার দেওয়া হয়েছে। এভাবে শব্দটি আজও দুটি অর্থ ধরে রেখেছে, একটি স্থাপত্য এবং অন্যটি ধর্মীয়।
ক্যাথেড্রাল
ক্যাথেড্রাল হল একটি চার্চ, যেখানে বিশপের আসন থাকে, সাধারণত ক্যাথলিক, অ্যাংলিকান, ওরিয়েন্টাল অর্থোডক্স বা ইস্টার্ন অর্থোডক্স সম্প্রদায়ে দেখা যায়। ক্যাথেড্রাল শব্দটি ক্যাথেড্রা থেকে এর নাম নেওয়া হয়েছে যার অর্থ বিশপের সিংহাসন (ecclesia cathedralis)। শব্দটি কখনও কখনও বড় আকারের যেকোন চার্চকে বোঝাতে ব্যবহৃত হয়, যা সঠিক নয়।
ক্যাথেড্রালের মত চার্চগুলি অগত্যা কোন বড় বিল্ডিং নয়। এগুলো ইংল্যান্ডের অক্সফোর্ডের ক্রাইস্ট চার্চ ক্যাথেড্রাল, ফিনল্যান্ডের পোরভোতে পোরভো ক্যাথেড্রাল, মার্কিন যুক্তরাষ্ট্রের রেলেতে সেক্রেড হার্ট ক্যাথেড্রাল বা সুইজারল্যান্ডের চুর ক্যাথেড্রালের মতো ছোট হতে পারে। তবে, অনেকসময় কয়েকটি অ্যাবে চার্চ নিয়ে একটি ক্যাথেড্রাল যেকোন অঞ্চলের বৃহত্তম ভবন হিসেবে দেখা যেত।
তীর্থ চার্চ
একটি তীর্থস্থান চার্চ হল একটি গির্জা যেখানে নিয়মিত তীর্থযাত্রা করা হয়, বা তীর্থযাত্রার পথ ধরে একটি গির্জা, প্রায়শই একজন সাধুর সমাধিতে অবস্থিত, বা মূর্তি বা ধ্বংসাবশেষ ধারণ করে যার অলৌকিক বৈশিষ্ট্যগুলি চিহ্নিত করা হয়, মারিয়ান অ্যাপারিশনের স্থান ইত্যাদি।
ডান|থাম্ব|[[সেন্ট মার্টিন ক্যাথেড্রাল, ইউট্রেক্ট|সেন্ট মার্টিন ক্যাথেড্রাল, উট্রেখ্ট, নেদারল্যান্ডস]]
থাম্ব|350x350পিক্সেল|Plan of Old [[St Peter's Basilica, showing atrium (courtyard), narthex (vestibule), central nave with double aisles, a bema for the clergy extending into a transept, and an exedra or semi-circular apse.]]
হরিহরণ
হরিহরন অনন্ত সুব্রহ্মণি (ஹரிஹரன்; জন্ম: ৩ এপ্রিল ১৯৫৫) হলেন ভারতীয় চলচ্চিত্রের একজন নেপথ্য গায়ক। তিনি মালায়ালম, কন্নড, মারাঠি, ভোজপুরি এবং তেলুগু চলচ্চিত্রের একজন প্রতিষ্ঠিত গজল গায়ক, এবং ভারতীয় ফিউশন সঙ্গীতের অন্যতম পুরোধা ব্যক্তি। তিনি ভারত সরকার কর্তৃক পদ্মশ্রী পুরস্কারসহ দুইবার জাতীয় চলচ্চিত্র পুরস্কার লাভ করেন।
প্রকৃতি কক্কর
প্রকৃতি কক্কর একজন ভারতীয় সঙ্গীতশিল্পী, তিনি ভারতের নতুন দিল্লিতে জন্মগ্রহণ করেছিলেন। তার কর্মজীবন শুরু হয় ২০১২ সালের বলিউড চলচ্চিত্র তুতিয়া দিল-এর শিরোনাম গান গাওয়ার মাধ্যমে। তিনি তার যমজ বোন সুকৃতি কক্করের সাথে "সুধার যা", "মাফিয়া", "কেহন্দি হাঁ কেহন্দি না", "হাম তুম", "সোনা লাগদা" ও "মজনু" সহ বিভিন্ন মিউজিক ভিডিও প্রকাশ করেছেন।
শিক্ষার অধিকার
মানবাধিকারের সার্বজনীন ঘোষণাপত্রের ২৬তম পরিচ্ছেদ অনুযায়ী সমস্ত মানুষের শিক্ষার অধিকার আছে। এই শিক্ষা (ন্যূনতমপক্ষে প্রাথমিক স্তরে) বিনামূল্যের হবে। প্রাথমিক শিক্ষা বাধ্যতামূলক হবে। কারিগরি ও পেশাগত শিক্ষা সর্বসাধারণের জন্য সুলভ হবে এবং উচ্চশিক্ষা মেধার ভিত্তিতে সবার জন্য সমভাবে লভ্য হবে। শিক্ষার লক্ষ্য হবে মানুষের ব্যক্তিত্বের পূর্ণ বিকাশ সাধন করা এবং মানবাধিকার ও মৌলিক স্বাধীনতাগুলির ব্যাপারে শ্রদ্ধা সুদৃঢ় করা। শিক্ষার কাজ হবে সমস্ত জাতি, বর্ণ ও ধর্মের লোকদের মধ্যে বোঝাপড়া, সহনশীলতা ও বন্ধুত্বকে উৎসাহিত করা এবং বিশ্বব্যাপী শান্তি রক্ষায় সহায়তা করা। শিশুকে কী শিক্ষা দেওয়া হবে, শিশুর বাবা-মা তা আগে থেকে নির্ধারণ করার অধিকার রাখেন।
ইউনেস্কো ২০০০ সালে সবার জন্য শিক্ষা আন্দোলনটির সূচনা করে। এর ফলে একবিংশ শতাব্দীর প্রথম দুই দশকে শিক্ষাক্ষেত্রে শিশু-কিশোদের অংশগ্রহণ বৃদ্ধি পেয়েছে।
সিসি খামপেপে
সিসি ভার্জিনিয়া খামপেপে (জন্ম ৮ জানুয়ারি ১৯৫৭) হলেন দক্ষিণ আফ্রিকার একজন বিচারক, যিনি দক্ষিণ আফ্রিকার সাংবিধানিক আদালতের বিচারপতি হিসেবে দায়িত্ব পালন করছেন।
জীবনী
সিসি খামপেপে ১৯৫৭ সালের ৮ জানুয়ারি দক্ষিণ আফ্রিকার ট্রান্সভাল প্রদেশের সোয়েতোতে জন্মগ্রহণ করেন। তিনি দক্ষিণ আফ্রিকার জুজুল্যান্ড বিশ্ববিদ্যালয় ও যুক্তরাষ্ট্রের হার্ভার্ড বিশ্ববিদ্যালয়ের আওতাধীন হার্ভার্ড ল স্কুলে পড়াশোনা করেছেন।
১৯৮৫ সালে তিনি আইনজীবী হিসেবে যাত্রা শুরু করেন এবং বোম্যান গিফ্যান নামের একটি আইনি সহায়তাকারী প্রতিষ্ঠানের সাথে যুক্ত হন। ১৯৯৫ সালে তিনি দেশটির ট্রুথ অ্যান্ড রিকন্সিলিশন কমিশনের সদস্য হিসেবে নিযুক্ত হন। ১৯৯৮ সাল থেকে ১৯৯৯ সাল পর্যন্ত তিনি দেশটির ন্যাশনাল প্রসিকিউটিং অথরিটির সাথে যুক্ত ছিলেন।
২০০০ সালে সিসি খামপেপেকে দক্ষিণ আফ্রিকার হাইকোর্টের ট্রান্সভাল প্রদেশ শাখার (বর্তমান উত্তর গটেং হাইকোর্ট) বিচার হিসেবে নিযুক্ত করেন দক্ষিণ আফ্রিকার তৎকালীন রাষ্ট্রপতি থাবো এমবেকি। এরপর তিনি ২০০৭ সাল থেকে ২০০৯ সাল পর্যন্ত দেশটির শ্রম আপিল আদালতের বিচারক হিসেবে দায়িত্ব পালন করেন। ২০০৯ সালে তাকে দেশটির সাংবিধানিক আদালতের বিচারপতি হিসেবে নিয়োগ দেন দেশটির তৎকালীন রাষ্ট্রপতি জ্যাকব জুমা।
২০২২ জার্সি ক্রিকেট বিশ্বকাপ চ্যালেঞ্জ লিগ বি
২০২২ জার্সি ক্রিকেট বিশ্বকাপ চ্যালেঞ্জ লিগ বি হচ্ছে ২০২২ এর জার্সিতে অনুষ্ঠিতব্য একটি ক্রিকেট প্রতিযোগিতা। এটি হচ্ছে ২০১৯-২২ আইসিসি ক্রিকেট বিশ্বকাপ চ্যালেঞ্জ লিগ প্রতিযোগিতার বি গ্রুপের দ্বিতীয় রাউন্ডের ক্রিকেট খেলা, যা হচ্ছে ২০২৩ ক্রিকেট বিশ্বকাপ প্রতিযোগিতায় খেলার যোগ্যতা অর্জনের একটি ধাপ। মূলত, টুর্নামেন্টটি ২০২১ সালের সেপ্টেম্বরে জার্সিতে অনুষ্ঠিত হওয়ার কথা ছিল, কিন্তু এটি হংকংয়ে অনুষ্ঠিত হওয়ার জন্য পুনর্নির্ধারিত হয়েছিল কোভিড-১৯ এর বৈশ্বিক মহামারী।
বক্স অফিস
বক্স অফিস বা টিকেট ঘর বলতে মূলত একটি স্থানকে নির্দেশ করে যেখানে দর্শক বা জনসাধারণের কাছে কোন আয়োজন বা প্রদর্শনীর প্রবেশাধিকারের অনুমতিপত্র বা টিকেট বিক্রি করা হয়ে থাকে। সাধারণত থিয়েটার মালিকপক্ষ অথবা লগ্নিকারীরা প্রাচীরের অভ্যন্তরে অবস্থান করে একটি সরু ফটক বা গর্তের মাধ্যমে টিকেটসংক্রান্ত লেনদেন সম্পন্ন করে থাকে।
প্রচলিত অর্থে, চলচ্চিত্রের প্রেক্ষাপটে বক্স অফিস কথাটি মূলত কোন থিয়েটার অথবা চলচ্চিত্রের ব্যবসায়ের পরিমাণকে নির্দেশ করে থাকে, যেখানে কোন প্রযোজনা যে পরিমাণ অর্থ আয় করতে সক্ষম হয় তার উপর ভিত্তি করে সংশ্লিষ্ট চলচ্চিত্রটি "বক্স অফিস হিট" এবং "বক্স অফিস ফ্লপ" বাক্যাংশের মাধ্যমে ব্যবসায়িকভাবে সফল অথবা বিফল কিনা তা নির্ণয় করা যায়।
প্রয়োগ
চলচ্চিত্র শিল্পে বক্স অফিস এর মাধ্যমে একটি চলচ্চিত্র কি পরিমাণ ব্যবসা করেছে তার পরিমাপ করা হয় মোট টিকিট বিক্রির পরিমাণ অথবা টিকিট বিক্রির মাধ্যমে প্রাপ্ত সমুদয় অর্থের ভিত্তিতে। বক্স অফিস ব্যবসার পরিমাণ নির্ণয় অত্যন্ত গুরুত্বপূর্ণ কেননা এর সাহায্যে চলচ্চিত্রটির প্রতি দর্শকদের আগ্রহ সৃষ্টি হয়। তবে চলচ্চিত্র শিল্পে বক্স অফিসের আলোচনার আড়ালে চলচ্চিত্রটির নান্দনিকতার আলোচনা হারিয়ে যায় বলে মনে করে অনেকে। সারা বিশ্বে "বক্স অফিস", "বক্স অফিস ইন্ডিয়া", "শোবিজডাটা", বক্স অফিস মোজো এর মত ওয়েবসাইটসমূহ বিশ্বব্যাপী চলচ্চিত্র বক্স অফিস রাজস্বের হিসাব প্রকাশ করে থাকে।
ব্যুৎপত্তি
বক্স অফিস শব্দটি প্রথম ব্যবহৃত হয় ১৭৮৬ সালে সম্ভবত এর দ্বারা থিয়েটারে বক্স বিক্রির পরিমাণ (ব্যক্তিগত আসন এলাকা) বুঝানো হত। ১৯০৪ সালে প্রথম "মোট বিক্রয়" ধারণা শব্দটির সাথে যুক্ত হয়।
আরি
আরি (The Arri Group) ১৯১৭ সাল থেকে বিশ্বের বৃহত্তম উচ্চমানের চলচ্চিত্র সরঞ্জাম প্রস্তুতকারক। প্রতিষ্ঠাতা আউগুস্ট আর্নল্ড ও রবার্ট রিশটারের নামে জার্মানির মিউনিখ-ভিত্তিক প্রতিষ্ঠানটির নামকরণ করা হয়ছে। বর্তমানে প্রায় সমস্ত চলচ্চিত্র ক্যামেরাতে আরি কোম্পানির উদ্ভাবিত প্রযুক্তি ব্যবহার করা হয়। কোম্পানিটি বহুবার কারিগরি বিভাগে অস্কার পুরস্কার লাভ করেছে।
ইরফান ভাট্টি
ইরফান আহসান কালিম ভাট্টি (عرفان بھٹی; জন্ম: ২৮ সেপ্টেম্বর, ১৯৬৪) পেশাওয়ার এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনাকালে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে ইসলামাবাদ ক্রিকেট অ্যাসোসিয়েশন, খান রিসার্চ ল্যাবস ও রাওয়ালপিন্ডি দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ইরফান ভাট্টি।
খেলোয়াড়ী জীবন
১৯৮৭-৮৮ মৌসুম থেকে ২০০১-০২ মৌসুম পর্যন্ত ইরফান ভাট্টি’র প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন ইরফান ভাট্টি। ২৭ ডিসেম্বর, ১৯৯৩ তারিখে লাহোরে সফরকারী জিম্বাবুয়ে দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল। তাকে কোন টেস্টে অংশগ্রহণ করার সুযোগ দেয়া হয়নি।
মোবাশ্বের আলী
মোবাশ্বের আলি (১ জানুয়ারি ১৯৩১ - ৯ নভেম্বর ২০০৫) হলেন একজন বাংলাদেশী সাহিত্যিক।
জন্ম ও শিক্ষাজীবন
মোবাশ্বের আলী ১৯৩১ সালের ১ জানুয়ারি কুমিল্লা শহরের বাগিচাগাঁওয়ে জন্মগ্রহণ করেন। তার পিতার নাম নেওয়াজেস আলী ও মাতার নাম নসিবুননেসা বেগম। তার পিত আইনজীবী ছিলেন। তিনি ব্রাহ্মণবাড়িয়া অন্নদা সরকারি উচ্চ বিদ্যালয় থেকে প্রবেশিকা, ১৯৪৮ সালে কুমিল্লা ভিক্টোরিয়া কলেজ থেকে উচ্চ মাধ্যমিক, ১৯৫১ সালে ঢাকা বিশ্ববিদ্যালয় থেকে বাংলা ভাষা ও সাহিত্য স্নাতক সম্মান এবং ১৯৫২ সালে স্নাতকোত্তর পাশ করেন। তিনি ভাষা আন্দোলনেও সরাসরি অংশগ্রহণ করেন।
পারিবারিক পরিচিতি
১৯৬৩ সালে ময়মনসিংহ নিবাসী খুরশিদা খাতুনকে বিয়ে করেন। তিনটি ছেলে সন্তানের মধ্যে ছোট ছেলে শিশু অবস্থায় মৃত্যুবরণ করেন, মেঝ ছেলে প্রতিবন্ধী এবং বড় ছেলে প্রফেসর ড. মুহাম্মদ মাহবুব।
কর্ম-জীবন
তিনি আজীবন শিক্ষক ছিলেন। ১৯৫৩ সালে তৎকালিন ময়মনসিংহ জেলা নেত্রকোণা কলেজে বাংলা বিভাগে অধ্যাপনা পদে কর্মজীবন শুরু করেন। ১৯৫৫ সালে যশোর এম.এম. কলেজ (মাইকেল মধুসূদন কলেজ)-এ বাংলা বিভাগে যোগদান করেন। ১৯৫৮ সারে কুমিল্লা ভিক্টোরিয়া কলেজের বাংলা বিভাগে যোগদান করে একটানা ২০ বছর চাকুরি করেছেন। পরে তিনি এ কলেজের বাংলা বিভাগের বিভাগীয় প্রধান হন। ভিক্টোরিয়া কলেজ থেকে উপাধ্যক্ষ হিসেবে খুলনা বি.এল. সরকারি কলেজে যোগদান করেন। ১৯৮১ সালে তিনি চট্টগ্রাম সরকারি মুহাম্মদ মহসীন কলেজে অধ্যক্ষ হিসেবে যোগদান করেন এবং ৩১ ডিসেম্বর ১৯৮৭ সালে চাকুরি থেকে অবসর গ্রহণ করেন।
শেষ জীবনে গবেষণা ও লেখালেখি করেই অতিবাহিত করেছেন।
সাহিত্য-কর্ম
ছাত্রাবস্থা থেকে অধ্যাপনায় বিশ্ব-সাহিত্য-সংস্কৃতি চর্চা অব্যাহত রাখেন। 'সমকাল'-এ লেখা দিয়ে তার লেখক-জীবন শুরু। সিকান্দর আবু জাফরের অনুরোধে তার গ্রীক সাহিত্য আলোচনা ও অনুবাদের সূত্রপাত।
আর্কেডিয়া শিক্ষা কেন্দ্র
আর্কেডিয়া শিক্ষা কেন্দ্র বাংলাদেশের ঢাকার কেরানীগঞ্জ উপজেলার দক্ষিণ কানারচরে ধলেশ্বরী নদীর তীরে অবস্থিত।  এটি একটি উভচর কাঠামোর ইমারত। ইমারতটি যে এলাকায়, সেটি বছরের কয়েক মাস থাকে পানির নিচে। যখন পানি আসে, তখন ইমারতটি ভেসে থাকে।আবার  যখন পানি চলে যায়, তখন তা মাটিতে দাঁড়িয়ে থাকে।  ইমারতটি তৈরি হয়েছে স্থানীয় বস্তু দিয়ে।  এছাড়াও শিক্ষা কেন্দ্রের অন্তর্গত হল প্রাক প্রাথমিক বিদ্যালয়, হোস্টেল, নার্সারি ও কারিগরি প্রশিক্ষণ কেন্দ্র। ইমারতটির জন্য  ২০১২ সালের ডিসেম্বরে। নির্মাণকাজ শুরু হয় ২০১৪ সালের ডিসেম্বর মাসে। ২০১৬ সালের ফেব্রুয়ারিতে নির্মাণ শেষ হয়। ইমারতটি নির্মাণে ব্যয় হয়েছিল ৪৩ লাখ ৩০ হাজার ৭০০ টাকা।
উভচর স্থাপত্য
মালেকা কল্যাণ ট্রাস্ট জমি খরিদ করেছিল, যাতে তারা তাদের একটি প্রাক প্রাথমিক বিদ্যালয় ও অন্যান্য সামাজিক কর্মকাণ্ড চালাতে পারে। জমিটি বছরের পাঁচ মাস জলমগ্ন থাকে। এবং এর পারিপার্শ্বিক অবস্থা এখানে ইমারত নির্মাণের ক্ষেত্রে প্রতিকূল ছিল।
বাংলাদেশের স্থপতি সাইফ উল হক  একটি ভাসমান কাঠামো তৈরি করেন যা বর্ষাকালে পানিতে ভেসে থাকে এবং শুষ্ক মৌসুমে এটি মাটিতে দাঁড়িয়ে থাকে যার দরুন ইমারতটি সারা বছর ঐ জমির উপরে টিকে থাকে।  অধিকন্তু, এখানে বন্যা প্রতিরোধী স্বল্প মূল্যের সামগ্রী ব্যবহার করা হয়েছে যেমন বাঁশ, ড্রাম, টায়ার দড়ির মত জিনিস দিয়ে। এই ইমারতটি নির্মাণে স্থানীয় বাড়ি নির্মাণ কৌশল ব্যবহৃত হয়েছে। এই ইমারত নির্মাণে ব্যবহৃত উভচর স্থাপত্য কৌশলকে কাজে লাগিয়ে ভবিষ্যতে তা জলবায়ু পরিবর্তনে সমাধান দিতে পারে কেননা, জলবায়ু পরিবর্তনের ফলে সমুদ্রপৃষ্ঠের উচ্চতা দিন দিন বৃদ্ধি পাচ্ছে।.
ইমারতটি এমনভাবে নির্মিত যাতে শিক্ষার্থীরা পাঠদান কার্যক্রম চলাকালে প্রকৃতির সাহচর্য পায়।
মালেকা কল্যাণ ট্রাস্ট
মালেকা কল্যাণ ট্রাস্ট একটি সমাজকল্যাণমূলক সংগঠন।  তাদের কার্যক্রমের মধ্যে প্রাকপ্রাথমিক বিদ্যালয়, কারিগরি প্রশিক্ষব কেন্দ্র, নার্সারি ও একা থাকা নারীদের জন্য হোস্টেলের সুবিধা নিশ্চিতকরণ অন্তর্গত।
২০১৯ সালের আগা খান স্থাপত্য পুরস্কার পায় মালেকা কল্যাণ ট্রাস্টের আর্কেডিয়া শিক্ষা প্রকল্প। এটিতে স্থানীয়ভাবে পাওয়া সামগ্রী ও স্থানীয় নির্মাণ কৌশলকে কাজে লাগে জলমগ্ন পরিবেশে ইমারত নির্মাণের কৌশল ব্যবহৃত হয়েছে যা জলবায়ু পরিবর্তনে ভূমিকা পালন করে।  রাজিয়া আলম আগা খান ও তাতারস্তান প্রজাতন্ত্রের স্টেট কাউন্সিলর মিন্তিমার শাইমিতেভের নিকট থেকে ২০১৯ সালের ১৩ সেপ্টেম্বর আগা খান স্থাপত্য পুরস্কার গ্রহণ করেন।
বাংলাদেশ জলবায়ু পরিবর্তনে উচ্চ ঝুঁকির দেশগুলোর মাঝে অন্যতম।  এখানে জলবায়ু পরিবর্তনের দরুন প্রতিবছর মানুষজন ক্ষতিগ্রস্ত হচ্ছে।  স্থানীয় সামগ্রীকে কাজে লাগিয়ে স্বল্পমূল্যে তৈরি এই ধরনের স্থাপত্য বাংলাদেশ ও অন্যান্য দেশের জলবায়ু পরিবর্তনে ক্ষতিগ্রস্ত মানুষদের জন্য দৃষ্টান্ত হতে পারে।
বহরমপুর লোকসভা কেন্দ্র
বহরমপুর লোকসভা কেন্দ্রটি পশ্চিমবঙ্গ রাজ্যের ৪২ টি লোকসভা কেন্দ্রের একটি এবং ১৯৫১ সালের লোকসভা কেন্দ্রটি প্রতিষ্ঠিত হয়। এটি তফসিলি জাতি ও তফসিলী উপজাতিদের জন্য সংরক্ষিত নয় এবং মোট সাতটি বিধানসভা কেন্দ্র নিয়ে গঠিত। এটি মুর্শিদাবাদ জেলা প্রতিনিধিত্ব করে এবং বহরমপুর শহরে লোকসভা কেন্দ্রের সদর দফতর।  লোকসভা কেন্দ্রের অন্তর্গত এলাকার সরকারি ভাষা হল  বাংলা ও ইংরেজি।